Here is a page extracted from Wikipedia that may contain CSS, HTML, and a lot of unformatted text.

Title: Primer Gubierno Lambán
Content: O Primer Gubierno Lambán estió o Gubierno d'Aragón dende o 6 de chulio de 2015 dica 6 d'agosto de 2019. Javier Lambán Montañés fue investiu president d'o Gubierno por as Corz d'Aragón dimpués que o Partido de los Socialistas de Aragón (PSOE-Aragón) ganara por mayoría simpla as eleccions aragonesas de 2015 con as que prencipió a IX Lechislatura d'Aragón. Succedió a o gubierno de Luisa Fernanda Rudi y estió o Gubierno d'Aragón mientres un total de 1.492 días, u 4 anyos y 1 mes.

O gubierno yera formau por miembros d'o PSOE-Aragón y de CHA. Fue automaticament disuelto o 27 de mayo de 2019 a consecuencia d'as eleccions aragonesas de 2019, encara que continó en funcions dica a formación d'o siguient gubierno.

Historia 
Entre as eleccions autonomicas d'o 24 de mayo de 2015, o PSOE d'Aragón obtenió o 21,4% d'os votos y 18 deputaus de 67, o pior resultau d'a suya historia. Manimenos, as atras fuerzas d'ezquierda totalizoron 17 eslechius. Lambán luego fació un alcuerdo con Podemos, un alcuerdo con a Chunta Aragonesista (CHA) y un alcuerdo con Ezquierda Unida (IU).

O 3 de chulio de 2015 Javier Lambán fue investiu president d'Aragón por 35 votos contra 32. Dos días dimpués nombró un gubierno de nueu vocals, en o cual participó Chunta Aragonesista, por primera vegada en a suya historia.

Estructura y composición 
A restructuración d'o Gubierno quedó fixada con o Decreto de 5 de chulio de 2015 d'a Presidencia d'o Gubierno d'Aragón. O Gubierno yera formau por consellers d'o Partiu d'os Socialistas d'Aragón, Chunta Aragonesista, y independients distribuyius en 9 departamentos.

Referencias

Veyer tamién 
 Deputación Cheneral d'Aragón

Vinclos externos
  Historico de lechislaturas d'as Corz d'Aragón. IX Lechislatura 2015/2019